Den Vest-Sjællandske Avis, 1837-05-19
(Jndsendt.) Fortsættelse af Spørgsmaal. angaaende Fordeling af Udgivterne til Stændersamlingen. Er det billigt at en Hovedgaardsparcel-Besidder, der eier 25 Tdr. Hartkorn eller derover, skal bidrage omtrent ottedobbelt, ikke alene af det Hartkorn han selv bruger, men endog af Fæsteparceller – der kun ere Huusmænd – og ligesaa høit som af sit eget brugende Hartkorn, medens Hovedgaardsparcel-Besiddere, der have under 25 Tdr. Hartkorn (blot en Album mindre) ere frie med 1 af hvad hine maa svare baade af sit eget og sine Fæstehuusmænds Hartkorn og er heri ikke en reen Anomali imellem Fdn. af 15. Mai 1831, der vil, at alt Hartkorn under 4 Tdr. Eiendom eller Fæstegods) skal være udenfor nogen Valgklasse, og Plac. af 1ste Juni 1836 § 62, Er det ikke, ved ovennævnte Forordnings Udtryk tydelig viist, at det ikke er det saakaldte frie Hartkorn man vil betynge meere end alt andet, men at det kun er Qvantiteten af Hartkorn, man tager Hensyn til ved Klassificationen, Siden man altsaa lader det frie Hartkorns Eiere, der have under 25 Tdr. (som hørende til den mindre Klasse) være fri med 1/2 Betaling, hvorfor lader man da ikke de mange saakaldte ufrie Sædegaarde, der besidde meget mere end 25 Tdr. Hartkorn og ofte kunne have betydeligt Gods, henhøre til den store Klasse, da een Regel vel bør følges, og Nytten ikke er vægtigere for den større end for den mindre Klasse, men snarere omvendt, – Forordningen, som er forfattet efter de vise Mænds Forslag, er vel heri temmelig bestemt, men da Stænderne have det Hverv at foreslaae Lov forbedringer, og de have givet sig af med Forslag til Forandringer af meget mindre indgribende Virkning, saa spørges, hvorfor have de vedkommende Deputerede, det nærmest paalaae at hævde den Klasses Tarv de repræsentere, ikke, naar det kom til Udgiv ternes Fordeling, paatalt slig Abnormitet, der ikke kunde andet end lede til høieste Ubillighed? Anmelderen troer at Grunden hertil maa søges i den Omstændighed at – saavidt han veed – ere de fleste vedkommende Deputerede virkelige (ikke nominelle) Sædegaardseiere, der have complet Gods, og have, til Skade for sig selv, men langt større for de Nominelle, som ere saa uheldige at eie 25 Tdr. Hartkorn og derover, overseet Følgerne af hvad de selv have foreslaaet; thi Plac. af 1ste Juni er Stændernes Værk (see Coll. Tid. No. 26 for 1836).At Besiddere af Grevskaber eller store Eiendomme, kunne taale en ottedobbelt Tyngde paa deres eget brugende Hartkorn, da de hæve Jndkomsterne af hele Besiddelsen, lader jeg staae ved sit Værd, men at sætte en Jordbruger, som ikke eier meere end de 25 Tdr. Hartkorn, han selv bruger, i Klasse med hine, er en altfor stor Ære, naar den ikke bliver deelt med alle andre Brugere af priviligeret Hartkorn, saaledes som Normen altid var, indtil nu da en nyere Logik er emaneret. Der gives flere complette Godser, hvis Hovedgaarde ikke have 25 Tdr. Hartkorn, disse maae dog betale af deres Sædegaards Hartkorn med den store Klasse, fordi de ere virkelig complette; men frasælges dem kun nok saalidet af deres 200 Tdr. H. Bøndergods – endog med ældre bevilget Hovedgaardstaxt Reservation – da slipper en saadan Eier med 1/2 af sit Hartkorn, skjøndt han er fuldkommen saa qvalificeret til at nævnes complet Hovedgaardseier, som den der uheldigviis har 25 Tdr. - Paa slig Maade vil den Klasse, til hvilken de store Eiendomme høre, stedse udsættes for at præjudiceres, som den allerede ved idelig Udstykning er bleven det, medens Forhandlingerne foregik, og haardest rammes de nominelle Hovedgaarde. Videre spørges om Eieren af en stor Sædegaards parcel paa over 25 Tdr. H., hvis Grund forhen hørte under en Sædegaard som ufrit Hovedgaards tart, men nylig er fraskilt denne, skal ansees for stor eller liden Eiendom, – Regner man den for liden, bliver saadant stridende imod § 6 af benævnte Placat, der udtrykkelig nævner det Gaarden tillagte frie og ufrie Hovedgaardstaxt." – At regne den iblandt store, fordi den har over 25 Tdr. H., vil neppe finde Medhold i Forordningens Aand. Men da den dog er ufri Hovedgaard paa over 25 Tdr. H., bliver det fremdeles et Spørgsmaal, hvorvidt den kan slippe for Æren at regnes til de Stores Klasse, saasom der skal svares eens af frit og ufrit Hovedgaards Hartkorn, naar det beløber sig til 25 Tdr. H. og derover?